CELEX: C2005/171/09
Language: lt
Date: 2005-07-09 00:00:00
Title: 2005 m. balandžio 21 d. Teisingumo Teismo sprendimas (antroji kolegija), Byloje C-186/04 (dėl Conseil d'État prašymo priimti prejudicinį sprendimą): Pierre Housieuax prieš Délégués du conseil de la Région de Bruxelles-Capitale (Direktyva 90/313/EEB — Laisvas prieinamumas prie informacijos apie aplinką — Prašymas suteikti informaciją — Pareiga motyvuoti atsisakant suteikti informaciją — Imperatyvus terminas — Valstybės institucijos neatsakymas per atsakymui nustatytą laikotarpį — Numanomas prašymo atmetimas — Pagrindinė teisė į veiksmingą teisminę apsaugą)

9.7.2005   
            
            
               LT
            
            
               Europos Sąjungos oficialusis leidinys
            
            
               C 171/5
            
         
      TEISINGUMO TEISMO SPRENDIMAS
   
   (antroji kolegija)
   2005 m. balandžio 21 d.
   Byloje C-186/04 (dėl Conseil d'État prašymo priimti prejudicinį sprendimą): Pierre Housieuax prieš Délégués du conseil de la Région de Bruxelles-Capitale
       (1)
   
   (Direktyva 90/313/EEB - Laisvas prieinamumas prie informacijos apie aplinką - Prašymas suteikti informaciją - Pareiga motyvuoti atsisakant suteikti informaciją - Imperatyvus terminas - Valstybės institucijos neatsakymas per atsakymui nustatytą laikotarpį - Numanomas prašymo atmetimas - Pagrindinė teisė į veiksmingą teisminę apsaugą)
   (2005/C 171/09)
   Proceso kalba: prancūzų
   Byloje C-186/04 dėl Conseil d'État (Belgija) 2004 m. balandžio 1 d. sprendimu, kurį Teisingumo Teismas gavo 2004 m. balandžio 22 d., pagal EB sutarties 234 straipsnį pateikto prašymo priimti prejudicinį sprendimą byloje Pierre Housieuax prieš Délégués du conseil de la Région de Bruxelles-Capitale, dalyvaujant Société de développement régional de Bruxelles (SDRB), Batipont Immobilier SA (BPI), Immomills Louis de Waele Development SA (ILDWD), Teisingumo Teismas (antroji kolegija), kurį sudaro kolegijos pirmininkas C. W. A. Timmermans, teisėjai R. Silva de Lapuerta, P. Kūrys, G. Arestis ir J. Klučka; generalinė advokatė J. Kokott, sekretorius R. Grass, 2005 m. balandžio 21 d. priėmė sprendimą, kurio rezoliucinėje dalyje nurodyta:
   
               1)
            
            
               1990m. birželio 7 d. Tarybos direktyvos 90/313/EEB dėl laisvo prieinamumo prie informacijos apie aplinką 3 straipsnio 4 dalyje įtvirtintas terminas yra imperatyvus.
            
         
               2)
            
            
               Direktyvos 90/313 4 straipsnyje numatytas sprendimas, kurį prašymą suteikti informaciją pateikęs asmuo gali apskųsti teismine arba administracine tvarka, yra laikomas numanomu sprendimu prašymą atmesti, priimtu valstybės institucijai neatsakius per du mėnesius.
            
         
               3)
            
            
               Direktyvos 90/313 3 straipsnio 4 dalis, skaitoma kartu su 4 straipsniu, esant tokiai situacijai, kokia susiklostė pagrindinėje byloje, nedraudžia nacionalinės teisės aktų, pagal kuriuos suteikiant veiksmingą teisminę apsaugą valstybės institucijos neatsakymas per dviejų mėnesių laikotarpį yra laikomas numanomu sprendimu prašymą atmesti, kurį galima apskųsti teismine arba administracine tvarka nacionalinės teisės sistemoje nustatyta tvarka. Tačiau minėta 3 straipsnio 4 dalis draudžia, kad baigiantis dviejų mėnesių laikotarpiui šis sprendimas būtų nemotyvuotas. Tokiomis aplinkybėmis numanomas sprendimas atmesti prašymą turi būti laikomas neteisėtu.
            
         
      (1)  OL C 156, 2004 6 12.